CELEX: 32006R0688
Language: hr
Date: 2006-05-04 00:00:00
Title: Uredba Komisije (EZ) br. 688/2006 od 4. svibnja 2006. o izmjeni priloga III. i XI. Uredbi (EZ) br. 999/2001 Europskog parlamenta i Vijeća u pogledu praćenja transmisivnih spongiformnih encefalopatija i specificiranog rizičnog materijala goveda u Švedskoj  Tekst značajan za EGP

03/Sv. 015
            
            
               HR
            
            
               Službeni list Europske unije
            
            
               112
            
         32006R0688
   
               L 120/10
            
            
               SLUŽBENI LIST EUROPSKE UNIJE
            
            
               04.05.2006.
            
         
      UREDBA KOMISIJE (EZ) br. 688/2006
   od 4. svibnja 2006.
   o izmjeni priloga III. i XI. Uredbi (EZ) br. 999/2001 Europskog parlamenta i Vijeća u pogledu praćenja transmisivnih spongiformnih encefalopatija i specificiranog rizičnog materijala goveda u Švedskoj
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 999/2001 Europskog parlamenta i Vijeća od 22. svibnja 2001. o utvrđivanju pravila za sprečavanje, nadzor i iskorjenjivanje određenih transmisivnih spongiformnih encefalopatija (1), a posebno njezin članak 23. stavak prvi,
   budući da:
   
               (1)
            
            
               Uredbom (EZ) br. 999/2001 utvrđuju se pravila za praćenje transmisivnih spongiformnih encefalopatija (TSE) u goveda, ovaca i koza.
            
         
               (2)
            
            
               U mišljenju od 6. srpnja 2000. Znanstveni nadzorni odbor Europske komisije (SSC) zaključio je kako pojava goveđih spongiformnih encefalopatija (GSE-a) u autohtonih goveda u Švedskoj nije vjerojatna, ali nije ni isključena. Na temelju tog mišljenja, Uredbom (EZ) br. 999/2001 Švedskoj je dopušteno odstupanje za pregled samo nasumični uzorak zdravih zaklanih goveda rođenih i uzgajanih na njezinom teritoriju. U ažuriranom mišljenju donesenom u srpnju 2004. o zemljopisnom riziku od GSE-a u Švedskoj, Europska agencija za sigurnost hrane poduprla je ovo stajalište kojim se Švedsku svrstava u kategoriju GBR II, tj. da nije vjerojatno da su domaća goveda zaražena GSE-om, ali to nije ni isključeno. Nadalje, Švedska je mogla primijeniti odstupanje kojim se dopušta uporaba kralježnice i korijenskih ganglija leđne moždine goveda u određenim uvjetima. Međutim, Švedska nije nikada primijenila to odstupanje.
            
         
               (3)
            
            
               Referentni laboratorij Zajednice za TSE potvrdio je 3. ožujka 2006. prvi slučaj GSE-a u Švedskoj. Stoga se pojava GSE-a u autohtonih goveda više ne može smatrati nevjerojatnom, te nije više primjereno da Švedska koristi odstupanja u vezi s nadzorom nad zdravim zaklanim govedima i dobnom granicom za uklanjanje kralježnice goveda.
            
         
               (4)
            
            
               Uredbu (EZ) br. 999/2001 treba stoga na odgovarajući način izmijeniti.
            
         
               (5)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilozi Uredbi (EZ) 999/2001 mijenjaju se kako slijedi:
   
               (a)
            
            
               u Prilogu III. dijelu I. poglavlja A, točka 2.3 briše se;
            
         
               (b)
            
            
               u Prilogu XI. dijelu A, drugi podstavak točke 2. zamjenjuje sljedećim:
               „Države članice mogu zatražiti primjenu ovog odstupanja na način da podnesu uvjerljive prateće dokaze Komisiji u pogledu točke (a) ili (b), ovisno o slučaju.”
            
         Članak 2.
   Ova Uredba stupa na snagu dvadeseti dan od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. svibnja 2006.
      
         
            Za Komisiju
         
         Markos KYPRIANOU
         
         
            Član Komisije
         
      
   
   
      (1)  SL L 147, 31.5.2001., str. 1. Uredba kako je zadnje izmijenjena Uredbom Komisije (EZ) br. 657/2006 (SL L 116, 29.4.2006., str. 9.).